informationsindsamling+udskoling

=Informationsindsamling udskoling - se slutmål= Avanceret informationsindsamling (INF3)

Når eleverne alene eller sammen med kammerater søger efter informationer på internettet, skal de kende forskellige strategier for arbejdet for derved at kunne søge målrettet efter information. De skal kunne forfine deres søgning, så de undgår ligegyldige resultater af søgningen. I vurderingen af søgeresultater indgår overvejelser om, hvordan søgetjenesten har fundet dem frem. Eleverne skal vide, at nogle søgetjenester udelukkende arbejder digitalt, mens andre er redigeret af mennesker. Eleverne skal kunne vurdere indholdet på et websted. Hvem er afsender, og hvilke hensigter har der været med at lægge det på nettet? Eleverne skal kunne tage stilling til, hvordan webstedets indhold er i forhold til egne holdninger og synspunkter. Medierne leverer stigende og detaljerede informationer gennem digitale kanaler. Eleverne skal arbejde med og vurdere tekster, lyd og billedreportager fra internettet. De skal overveje, hvilken baggrund og hensigt, der er bag offentliggørelsen, og de skal diskutere, hvordan indholdet påvirker dem, deres kammerater og andre mennesker. Dette skal sammenholdes med elevernes personlige holdninger og værdier. Når resultaterne fra søgningen skal bruges, fx til en præsentation eller i en skoleavise, er det vigtigt, at eleverne er opmærksomme på informationernes ophavsmæssige status. Eleverne skal kunne analysere, vurdere og bearbejde data fra digitale opsamlingsværktøjer, og detdet vigtigt, at eleverene har erfaringer med både brugen af opsamlingsudstyr og bearbejdning af data. Læreren bør gribe fat i søgeresultater, der virker utroværdige eller mærkelige og med baggrund i dem diskutere med eleverne, hvordan man kan vurdere data.

Kilde: Junior PC-Kørekortet